**TIRGUS IZPĒTES NOTEIKUMI**

*vasaras nometnes organizēšanai un vadīšanai*

Rīgā, 2022. gada 25. jūlijā

1. **TIRGUS IZPĒTES VEICĒJS**

|  |  |
| --- | --- |
| Pasūtītājs | Kurzemes plānošanas reģions |
| Juridiskā adrese | Avotu iela 12, Saldus, Saldus novads, LV-3801 |
| Reģistrācijas Nr. | 90002183562 |
| Kontakti | Birojs: Valguma iela 4a, Rīga, LV-1048 |
| Kontaktpersona | Alise Lūse, tālr. 26567874, e-pasts: alise.luse@kurzemesregions.lv |

1. **PAKALPOJUMS**
	1. Iepirkuma priekšmets ir vasaras nometnes organizēšana un vadīšana saskaņā ar tehnisko specifikāciju (turpmāk – Iepirkuma priekšmets).
	2. Iepirkuma priekšmeta CPV kods: 79952000-2 (pasākumu organizēšanas pakalpojumi).
	3. Iepirkuma priekšmets ir aprakstīts tirgus izpētes noteikumu (turpmāk – noteikumi) 1.pielikumā „Tehniskā specifikācija”.
	4. Iepirkuma priekšmets tiek finansēts no INTERREG V-A Latvijas - Lietuvas pārrobežu sadarbības programmas 2014.-2020. gadam līdzfinansētā projekta Nr. LLI-468 “Solis uz priekšu: attīstot personīgos resursus un nodarbinātībai nepieciešamās prasmes/I can work”.
	5. Pakalpojuma sniegšanas termiņš: atbilstoši noteikumu 1. pielikumā norādītajam.
2. **PIEDĀVĀJUMA IZVĒLES KRITĒRIJS**

Piedāvājuma izvēles kritērijs ir **saimnieciski visizdevīgākais piedāvājums**.

1. **PIEDĀVĀJUMA IESNIEGŠANAS NOTEIKUMI**

Piedāvājums iesniedzams līdz **2022. gada 1. augusta pulksten 17.00,** nosūtot aizpildītu pieteikuma formu (2. pielikums) un papilddokumentus uz e-pastu: alise.luse@kurzemesregions.lv.

**5. PIEDĀVĀJUMA IZVĒRTĒŠANA, LĒMUMA PIEŅEMŠANA UN IEPIRKUMA LĪGUMA SLĒGŠANA**

**5.1. Piedāvājuma izvērtēšanas pamatnoteikumi**

* + 1. Pēc piedāvājumu iesniegšanas termiņa beigām notiks piedāvājumu izskatīšana un izvērtēšana.
		2. Tirgus izpētes veicējam, pēc piedāvājumu saņemšanas, ir tiesības veikt sarunas ar pretendentiem par piedāvājumu precizēšanu un/vai uzlabošanu un iepirkuma līguma noteikumiem.
		3. Tirgus izpētes veicējam jebkurā brīdī līdz galīgā lēmuma pieņemšanai par tirgus izpētes rezultātiem ir tiesības uzaicināt citus pretendentus iesniegt piedāvājumus, kā arī uzaicināt viņus uz sarunām.
		4. Tirgus izpētes veicējam ir tiesības sarunas veikt tikai ar tiem pretendentiem, kuru iesniegtie piedāvājumi ir potenciāli visizdevīgākie. Tirgus izpētes veicējs ir tiesīgs uzsākt sarunas arī ar pretendentu, ar kuru iepriekš sarunas netika veiktas.
		5. Tirgus izpētes veicējs lūdz pretendentus, ar kuriem notikušas sarunas, apstiprināt savu gala piedāvājumu, ja uzskata, ka ir iegūts tā vajadzībām atbilstošs piedāvājums.
		6. No iesniegtajiem piedāvājumiem tiks izvēlēts saimnieciski visizdevīgākais piedāvājums. Tirgus izpētes veicējs izvēlas 1. pielikumā aprakstītajiem mērķiem atbilstošāko piedāvājumu ar zemāko cenu.
		7. Tirgus izpētes veicējam ir tiesības pārtraukt tirgus izpēti, ja piedāvātā cena pārsniedz tirgus izpētes veicēja budžeta iespējas vai ja nav iespējams saņemt Tirgus izpētes veicējam vajadzībām atbilstošu piedāvājumu.
		8. Ja pretendents, kurš ir iesniedzis noteikumu prasībām atbilstošu piedāvājumu, ir atzīts par uzvarētāju tirgus izpētē, nenoslēdz iepirkuma līgumu, Tirgus izpētes veicējam ir tiesības izvēlēties nākamo piedāvājumu ar zemāko cenu.

**5.2. Tirgus izpētes rezultātu paziņošana**

Tirgus izpētes veicējs informē visus pretendentus par tirgus izpētes rezultātiem.

**5.3. Iepirkuma līguma slēgšana**

Pasūtītājs slēdz iepirkuma līgumu ar pretendentu, pamatojoties uz Tehnisko specifikāciju, pretendenta iesniegto piedāvājumu, saskaņā ar šādiem noteikumiem, ja Tirgus izpētes veicējs un pretendents sarunās nav vienojušies par citiem noteikumiem:

* + 1. Piedāvātā pakalpojuma cena bez pievienotās vērtības nodokļa ir nemainīga visā iepirkuma līguma darbības laikā;
		2. Pasūtītājs norēķinās ar izpildītāju 15 dienu laikā no rēķina izrakstīšanas un pieņemšanas – nodošanas akta parakstīšanas dienas;
		3. Pasūtītājam ir tiesības samazināt izpildītājam veicamo maksājumu par pakalpojuma sniegšanu, ja pakalpojums nav bijis nodrošināts atbilstoši Tehniskajai specifikācijai. Pieņemšanas un nodošanas aktā tiek fiksētas atkāpes no Tehniskajā specifikācijā noteiktajām prasībām. Izmaksas tiek aprēķinātas, veicot attiecīgo pakalpojumu sniedzēju cenu aptauju, vai pieaicina nozares lietpratēju, kas var noteikt izmaksu apmēru. Izpildītājs var izteikt iebildumus pret izmaksu apmēru, bet, ja Puses nevar vienoties pasūtītāju noteiktā termiņā par izmaksu apmēru, pasūtītājiem ir tiesības nepieņemt attiecīgos pakalpojumus un neveikt to apmaksu.
		4. Iepirkuma līguma slēgšanas laiks tiks noteikts, pretendentam un Tirgus izpētes veicējam vienojoties.
1. pielikums

**TEHNISKĀ SPECIFIKĀCIJA**

**PROJEKTA APRAKSTS**

Vasaras nometnes organizēšana nepieciešama projekta “Solis uz priekšu” īstenošanas ietvaros, lai saliedētu projekta partnerinstitūcijas un veicinātu cilvēku ar invaliditāti iesaisti sabiedriskajā dzīvē, t.sk. integrēšanu darba tirgū. Detalizēta informācija par projektu pieejama saitē: <https://www.kurzemesregions.lv/projekti/socialas-joma/i-can-work/>.

**DARBA UZDEVUMS**

**Pakalpojums un tā apraksts:**

Izpildītājs nodrošina piecu dienu vasaras nometnes norisi, paredzot 2.-4.dienas programmu katrai dienai no plkst. 08:00 līdz 22:00, 1.dienas programmu no plkst. 11:00 līdz 22:00, 5.dienas programmu no plkst. 08:00 līdz 14:00.

Izpildītājs nodrošina ar Pasūtītāju saskaņoto radošo tematisko meistarklašu (vismaz 3) un nometnes norises saturisko izklāstu un praktisko izpildi.

Pakalpojums ietver detalizētu nometnes programmas izstrādi, nometnes noteikumu izstrādi, nometnes organizēšanu un vadīšanu, nometnes norisei nepieciešamo telpu un vadītāja, lektoru, karjeras konsultanta un grupu darbu uzraugu piesaisti, nometnes īstenošanai nepieciešamo materiālu iegādi, dalībnieku ēdināšanas un nakšņošanas nodrošināšanu.

**Nometnes mērķis:** LV un LT jauniešu ar invaliditāti (t.sk. ar garīga rakstura traucējumiem) sociālā sadarbība un pieredzes apmaiņa

**Mērķa grupa:** jaunieši un pieaugušie ar invaliditāti (t.sk. ar garīga rakstura traucējumiem), t.sk. pavadošās personas.

**Dalībnieku skaits:** 15 no Kurzemes un 15 no Lietuvas. Kurzemes puses dalībnieku piesaisti nodrošina Izpildītājs, 15 dalībnieku skaitā paredzot 3-5 pavadošās personas. Lietuvas puses dalībnieku piedaisti nodrošina Pasūtītājs.

**Darba valoda**: latviešu, krievu un angļu.

**Pakalpojuma izpildes laiks:** 2022.gada 5.-9.septembris.

**Pakalpojuma norises vieta:** nodrošina Izpildītājs.

**Nometnes uzdevumi:** Netradicionālo prasmju attīstība caur nometnes ikdienas meistarklasēm, veselības uzlabošana caur nometnes ikdienas sporta aktivitātēm, starpkulturālā savstarpējā ideju un pieredzes apmaiņa, dalībnieku individuālo stipro pušu apzināšana darba tirgus kontekstā

**Aktivitāšu spektrs:** Nometnā jāparedz gan pasīvās (māksla, atpūta, terapija), gan aktīvās (sports, uzdevumi, sacensības, spēles, sociālo prasmju apguve) aktivitātes

**Ēdināšana:** 4 brokastis, 5 pusdienas, 4 vakariņas, 10 kafijas pauzes 30 dalībniekiem

**Lektori:** Vismaz 1 pasākuma vadītājs, vismaz 3 meistarklašu vadītāji, vismaz 3 komandu vadītāji, kas piedalās pasākumā, moderē komandu darbu, uzrauga un palīdz dalībniekiem nometnes laikā, t.sk. vismaz 1 karjeras konsultants (var būt viens no vadītājiem)

**Pasākuma organizēšanai un grupu darbam meistarklasēs nepieciešamie materiāli:** Projektors, ekrāns, portatīvais dators, darbnīcu tematikai nepieciešamie materiāli un darbarīki, kancelejas preces praktiskajiem darbiem – zīmuļi, flomāsteri, pildspalvas, papīrs u.c.

1. pielikums

**PIETEIKUMS**

*vasaras nometnes organizēšanai un vadīšanai*

Pretendents: [[1]](#footnote-1)

|  |  |
| --- | --- |
| Nosaukums/Vārds, uzvārds[[2]](#footnote-2): |  |
| Reģistrācijas numurs/ personas kods[[3]](#footnote-3): |  |
| Juridiskā adrese/ deklarētā dzīvesvietas adrese[[4]](#footnote-4): |  |
| Telefona numurs:  |  |
| E-pasts[[5]](#footnote-5): |  |

|  |  |
| --- | --- |
| Kontaktpersona : |  |
| Telefona numurs:  |  |

Pretendents apliecina, ka nav tādu apstākļu, kuri liegtu iesniegt piedāvājumu un pildīt Tehniskajā specifikācijā norādītās prasības.

Pretendents apņemas sniegt pakalpojumus saskaņā ar Tehnisko specifikāciju.

Iesniedzot pieteikumu, pretendents piekrīt, ka Tirgus izpētes veicējs komunikācijai ar pretendentu izmantos šajā pieteikumā norādīto elektroniskā pasta adresi un telefona numuru.

Pretendents apliecina, ka tam ir nepieciešamie speciālisti un resursi, lai kvalitatīvi veiktu darba uzdevumu.

**Pretendenta piedāvātā risinājuma apraksts** (norādot lektorus, to pieredzi un priekšrocības, piedāvāto programmas uzmetumu, t.sk. darbnīcu tēmas un aprakstus, ja pieejami, u.c.):

|  |
| --- |
|   |

**Pretendents var piedāvāt vairākus variantus/risinājumus, attiecīgi norādot varianta/risinājuma cenu.**

**Cena:**

|  |  |  |
| --- | --- | --- |
| **Pozīcija** | **Cena bez PVN, EUR** | **Cena ar PVN, EUR** |
| *vasaras nometnes organizēšanai un vadīšanai* |  |  |

**Pretendenta pārstāvis:**

|  |  |
| --- | --- |
| Vārds, Uzvārds |  |
| Ieņemamais amats |  |
| Vieta, datums |  |

1. Personu apvienība prasīto informāciju (nosaukumu, reģistrācijas Nr. utt.) aizpilda par katru personu apvienības dalībnieku, kopējot un aizpildot norādīto tabulu. [↑](#footnote-ref-1)
2. Ja pretendents ir fiziska persona vai pašnodarbināta persona [↑](#footnote-ref-2)
3. Ja pretendents ir fiziska persona. Ja pretendents ir pašnodarbināta persona, norāda pašnodarbinātas personas reģistrācijas numuru. [↑](#footnote-ref-3)
4. Ja pretendents ir fiziska persona vai pašnodarbināta persona [↑](#footnote-ref-4)
5. E-pasts saziņai ar Tirgus izpētes veicēju. [↑](#footnote-ref-5)